Eile lisandus Eestisse veel üks lotomiljonär, kes võitis Viking Lotto süsteemimänguga peavõidu summas üle 1,7 miljoni krooni. Eilsel Põhjamaade ühisloterii Viking Lotto loosimisel võideti kohalik jackpot 5+1 võidutasand summas 1 702 978 krooni, teatas Eesti Loto. Võitja on meesterahvas, kes oli pileti ostnud internetist Eesti Loto kodulehe vahendusel. Oma  võitu pole ta veel vormistama jõudnud. Võitja loosimiseks panustas võitja 280 krooni, mängides süsteemimängu ja tema peavõidusummale lisandusid veel kolme väiksema võidutasandi tabamused summas 52 700 krooni. Nüüd on Eestis kokku 83 lotomiljonäri, neist 26 on võitnud Viking Lottoga.